A település az első világháborúban 54 lakosát vesztette el; a második világháborúban mintegy 100-an vesztek oda. A köztársaság 1918-as megalakulásakor Ostermiethinget Felső-Ausztria tartományhoz sorolták. 1927-ben a községet mezővárosi angra emelték. Miután Ausztria 1938-ban csatlakozott a Német Birodalomhoz, az Oberdonaui gau része lett; a második világháború után visszakerült Felső-Ausztriához. 1959-ben a Salzach kilépett a medréből és 39 házat elárasztott; 185 lakost evakuáltak. 2002-ben egy még magasabb árvíz során 35 házat ürítettek ki és 120 lakost helyeztek át ideiglenesen.